આ રોગોમાં મોટા ભાગના લોકોને લાગે છે કે મચ્છરના કરડવાથી રોગ થાય છે, પરંતુ અહીં મચ્છર ફક્ત વેક્ટર છે એટલે કે વાહક છે એ સ્પક્ટ કરતાં જનરલ ફિઝિશ્યન ડૉ. સુશીલ શાહ કહે છે,  ‘આપણે ઉદાહરણ તરીકે ડેન્ગીને જ લઈએ તો જે વ્યક્તિને ડેન્ગી થયો હોય તેને મચ્છર કરડે ત્યારે એ મચ્છર લોહીની સાથે-સાથે ડેન્ગીનો વાઇરસ પણ ચૂસી લે છે અને જ્યારે આ મચ્છર બીજાને કરડે ત્યારે આ વાઇરસ તેના શરીરમાં દાખલ કરી દે છે.